CELEX: C2006/178/11
Language: da
Date: 2006-07-29 00:00:00
Title: Sag C-106/05: Domstolens dom (Tredje Afdeling Afdeling) af  8. juni 2006  — L.u.P. GmbH mod Finanzamt Bochum-Mitte (anmodning om præjudiciel afgørelse fra Bundesfinanzhof — Tyskland) (Sjette momsdirektiv — fritagelser — artikel 13, punkt A, stk. 1, litra b) og c), og artikel 13, punkt A, stk. 2, litra a) — hospitalspleje udført af andre end offentligretlige organer — behandling af personer som et led i udøvelse af en lægegerning — medicinske analyser foretaget af et privatretligt laboratorium, der er uafhængigt i forhold til en behandlingsinstitution, efter henvisning fra praktiserende læger — betingelser for fritagelse — medlemsstaternes skøn — grænser)

29.7.2006   
            
            
               DA
            
            
               Den Europæiske Unions Tidende
            
            
               C 178/7
            
         Domstolens dom (Tredje Afdeling Afdeling) af 8. juni 2006 — L.u.P. GmbH mod Finanzamt Bochum-Mitte (anmodning om præjudiciel afgørelse fra Bundesfinanzhof — Tyskland)
   (Sag C-106/05) (1)
   
   (Sjette momsdirektiv - fritagelser - artikel 13, punkt A, stk. 1, litra b) og c), og artikel 13, punkt A, stk. 2, litra a) - hospitalspleje udført af andre end offentligretlige organer - behandling af personer som et led i udøvelse af en lægegerning - medicinske analyser foretaget af et privatretligt laboratorium, der er uafhængigt i forhold til en behandlingsinstitution, efter henvisning fra praktiserende læger - betingelser for fritagelse - medlemsstaternes skøn - grænser)
   (2006/C 178/11)
   Processprog: tysk
   Den forelæggende ret
   Bundesfinanzhof — Tyskland
   Parter i hovedsagen
   
      Sagsøger: L.u.P. GmbH
   
      Sagsøgt: Finanzamt Bochum-Mitte
   Sagens genstand
   Anmodning om præjudiciel afgørelse — Bundesfinanzhof — fortolkning af artikel 13, punkt A, nr. 1, litra b), og stk. 2, i direktiv nr. 77/388/EØF: Rådets sjette direktiv af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — afgiftsfritagelser — transaktioner i nær tilknytning til hospitalsindlæggelse eller lægebehandling — medicinske laboratorieundersøgelser som praktiserende læger har anmodet om at få foretaget
   Konklusion
   
                
            
            
               Artikel 13, punkt A, stk. 1, litra b), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at medicinske analyser, der har profylaktisk observation og undersøgelse af patienter som formål, og som — ligesom de i hovedsagen omhandlede — foretages af et privatretligt laboratorium, der er uafhængigt i forhold til en behandlingsinstitution, efter henvisning fra praktiserende læger, kan være omfattet af den i denne bestemmelse fastsatte fritagelse i egenskab af pleje, der udføres af en anden lignende behørigt anerkendt privatretlig institution i denne bestemmelses forstand.
            
         
                
            
            
               Direktivets artikel 13, punkt A, stk. 1, litra b), og artikel 13, punkt A, stk. 2, litra a), er ikke til hinder for en national lovgivning, der gør fritagelse for sådanne medicinske analyser betinget af forudsætninger, der på den ene side ikke finder anvendelse på fritagelsen for den behandling, som udføres af de praktiserende læger, der har anmodet om analyserne, og som på den anden side er forskellige fra dem, der gælder for transaktioner i nær tilknytning til pleje i den første af disse bestemmelsers forstand.
            
         
                
            
            
               Direktivets artikel 13, punkt A, stk. 1, litra b), er til hinder for en national lovgivning, der gør fritagelsen for medicinske analyser foretaget af et privatretligt laboratorium, der er uafhængigt i forhold til en behandlingsinstitution, betinget af, at de udføres under lægeligt tilsyn. Bestemmelsen er derimod ikke til hinder for, at samme lovgivning gør fritagelsen for disse analyser betinget af, at de for mindst 40 %'s vedkommende foretages for personer, der er forsikrede af en social sikringsinstitution.
            
         
      (1)  EUT C 115 af 14.5.2005.